નવી દિલ્હી : પૂર્વ કેન્દ્રીય મંત્રી પી. ચિદમ્બરમની મુશ્કેલી વધારે તેવી એક ઘટનામાં સીબીઆઈએ શારદા ચીટફંડ કૌભાંડની પૂરક ચાર્જશીટમાં તેમના પત્નીનું નામ સામેલ કર્યું છે. જોકે, ગઈકાલે દાખલ કરવામાં આવેલી ચાર્જશીટમાં નલિનીનું નામ સાક્ષી અથવા આરોપી તરીકે નથી પરંતુ આ વિવાદાસ્પદ ચીટફંડની ચેનલ વિશે માહિતી ધરાવનાર તરીકે છે. તેમાં મુખ્યત્વે પૂર્વ કેન્દ્રીય મંત્રી મતંગ સિંહના પત્ની મનોરંજના સિંહનું નામ શારદા ગ્રૂપના ચેરમેન સુદિપ્ત સેન અને બિઝનેસમેન શાંતનુ ઘોષની સાથે સામેલ છે.